Gandia posa en marxa una campanya informativa per combatre el mosquit tigre a la platja de Gandia
18 juliol 2019

## Gandia posa en marxa una campanya informativa per combatre el mosquit tigre a la platja de Gandia18 juliol 2019Última actualització: 14 juliol 2025

![](../gestion/img/CarolaWoodward_1703.JPG)  
  

La regidora delegada de Sanitat i Salubritat, **Liduvina Gil**, ha comparegut en roda de premsa per explicar que l'Ajuntament de Gandia ha posat en marxa una campanya informativa sobre el mosquit tigre que se centrarà en les diferents comunitats de veïns de la platja.

"_Les comunitats i edificis de la platja de Gandia solen tindre jardins i piscines, espais on pot proliferar el mosquit tigre si no es prenen les mesures adequades_" va informar Gil qui ha destacat que es distribuiran cartells pels edificis on s'expliquen quatre consells bàsics que possibiliten el control del mosquit.

"_Com a Ajuntament podem actuar en l'espai públic però no en els espais privats dels edificis per això pretenem aportar aquestes recomanacions als residents i als administradors de finques destinades a evitar la seua proliferació_".

Finalment, Gil ha informat que s'està treballant de la mà de la Universitat per desenvolupar nous mètodes que permeten combatre al mosquit tigre.